Բոլորը ստիպված են վերանայել իրենց քաղաքականությունը: Առայժմ նկատելի է, որ ոչ ոք չգիտի, թե ինչպես դա անել: Նկատելի է նաեւ, որ բոլորը սկսել են ակտիվորեն փնտրել նոր հնարավորություններ: Դա կարող է անել նաեւ Հայաստանը, որի դերը զգալիորեն աճել է նոր պայմաններում: Հայաստանի հետ լուրջ խոսել ցանկացողների քանակն օրըստօրե աճելու է: Եվ խնդիրը ոչ միայն այն է, որ Հայաստանը դաշնակիցն է իր դերը շեշտակի ամրապնդած Ռուսաստանի, այլեւ Թուրքիայի եւ Իրանի մինչ այդ ունեցած ամուր հիմքերը խարխլելու հարցը: Այս երկրներն այլեւս չեն կարող իրենց հարեւաններին շատ կտրուկ պահանջներ ներկայացնել: Այսպիսի իրավիճակում տարածաշրջանի յուրաքանչյուր երկիր մեծ արժեք է ձեռք բերում: Թե ինչպես իրենց կպահեն այդ երկրները, դեռ պարզ չէ: Իսրայելը, ինչպես եւ մնացած բոլորը, Հայաստանի հետ խոսելու բան ունի: Այս հանգամանքին պետք է ամենայն լրջությամբ վերաբերվել: Հասկացե՞լ է սա արդյոք Էդվարդ Նալբանդյանն իր այցի ընթացքում՝ ցույց կտա ժամանակը: